**OPIS PREDMETU ZÁKAZKY**

|  |  |
| --- | --- |
| Verejný obstarávateľ podľa 7 ods. 1 písm. d) zákona o verejnom obstarávaní | Stredná priemyselná škola stavebná a geodetická, Lermontovova 1 Košice |
| Názov predmetu zákazky | **„Elearningové vzdelávanie“**  ***Časť 1:* Licencie k elearningovému vzdelávaniu**  ktorá je súčasťou projektu: **Digitálni stavbári a geodeti** |

**Všeobecné požiadavky**

1. Požaduje sa poskytnutie prístupu pre minimálne 180 individuálnych účastníkov vzdelávania do takéhoto komplexného vzdelávacieho systému, ktorého nástroje a obsah sú zamerané a prispôsobené na individuálne vzdelávanie formou online kurzov, a to v oblasti „digitálne zručnosti“, pričom podrobné požiadavky na obsah sú uvedené ďalej v opise predmetu zákazky.
2. Verejný obstarávateľ požaduje garantovať  prístup a aktualizáciu systému (aplikácie) aj vzdelávacieho obsahu na dobu trvania **minimálne 36 mesiacov.**.
3. Účastníci vzdelávania musia mať možnosť jednotlivé témy prechádzať svojím tempom, a to bez časového limitu (t.j. možnosť využívať konkrétny online kurz napr. aj niekoľko hodín počas niekoľkých dní, s možnosťou prestávky) alebo obmedzenia (t.j. 24 hodín a 365 dní v roku, s výnimkou vopred ohlásenej štandardnej údržby alebo aktualizácii).
4. Cieľovou skupinou online vzdelávania sú žiaci, ktorí študujú u verejného obstarávateľa, preto je nevyhnutné, aby mali možnosť využívať prístupy vtedy, kedy im to ich individuálny časový harmonogram dovoľuje.
5. Vzdelávací obsah aj softvér musia byť prístupné cez bežné Internetové pripojenie, a to prostredníctvom bežného webového prehliadačaz akéhokoľvek bežného zariadenia s prístupom na Internet, t.j. napr. počítač, tablet, smartphone.
6. Verejný obstarávateľ sa snaží poskytnúť možnosť individuálneho vzdelávania svojich žiakov, a to vrátane využívania ich voľného času, a teda požaduje, aby prístup nebol viazaný na konkrétne počítače alebo iné obdobné zariadenia, ale výlučne na užívateľa, ktorý sa k svojmu obsahu potrebuje dostať z rôznych zariadení (na pracovisku, doma, na cestách, a pod.).
7. Požaduje sa aj zabezpečenie podpory, a to tak pre technickú časť (web aplikáciu a užívateľské rozhranie), ako aj pre vzdelávaciu časť (odborný inštruktor pre konkrétnu tému) tak, ako je uvedené ďalej v opise predmetu zákazky.

**Požiadavky na minimálny edukačný obsah**

Verejný obstarávateľ požaduje, aby kurzy, ktoré sú súčasťou komplexného vzdelávacieho systému, boli pripravené podľa nižšie uvedených tematických okruhov. Verejný obstarávateľ nijakým spôsobom netrvá na tom, aby bol pre konkrétny tematický okruh iba jeden komplexný kurz. Ponúkané kurzy v danej oblasti spoločne ale musia poskytovať minimálne ten rozsah, ktorý verejný obstarávateľ požaduje.

Tematický okruh **Programovanie**

* základy programovania,
* tvorba webstránok,
* programovanie webových aplikácií,
* programovanie mobilných aplikácií,
* programovanie v moderných programovacích jazykoch ako napr. Javascript, Python,
* frameworkov v praxi
* Administrácia serverov a pod.
* Min. rozsah 500 video tutoriálov

Tematický okruh **Vizuálny design**

* práca s najpoužívanejším grafickým softvérom, minimálne Adobe Photoshop a Adobe Illustrator;
* vysvetlenie princípov UI/UX designu;
* bitmapová grafika;
* printová grafika;
* Min. rozsah 100 video tutoriálov

Tematický okruh **Foto a Video**

* základy fotografovania a práce s fotoaparátom;
* úprava fotografií;
* základy tvorby videa;
* spracovanie videa v najpoužívanejších softvéroch ako je Adobe Premiere a Adobe After Effect;
* Min. rozsah 100 video tutoriálov

Tematický okruh **Online marketing**

* základy online marketingu, vrátane marketingovej stratégie;
* marketingové využívanie Google Ads na propagovanie firmy, s cieľom dozvedieť sa ako to funguje a poznať pstupy ako cez Google ads automaticky pridávať svoju reklamu do virtuálneho priestoru, detto Facebook Ads;
* Social media marketing;
* vyhodnocovanie reklamných kampaní - analytika, SEO, performance marketing a iné;
* Min. rozsah 100 video tutoriálov

Tematický okruh **MS Office alebo ekvivalent**

* práca s najpoužívanejším softwarom MS Office – v rozsahu zvládnutia na úrovni ECDL minimálne: MS Word, MS Excel, MS Powerpoint, MS Outlook, MS Access;
* príp. alternatívnym softwarom ako Google Apps a pod.;
* Min. rozsah 100 video tutoriálov

**Požadované spoločné princípy pre vzdelávací obsah**

požaduje sa, aby:

* bol vzdelávací obsah v slovenskom jazyku alebo alternatívne v českom jazyku
* všetky kurzy budú pripravené od úplných základov po pokročilejšie techniky, teda nevyžadujú sa žiadne predchádzajúce znalosti účastníka
* kurzy budú pravidelné aktualizované a témy budú dopĺňané o nové kurzy podľa trendov na trhu
* kurzy budú prakticky orientované, kde je vzdelávací obsah demonštrovaný na praktických príkladoch, ktoré môže študent ihneď aplikovať do praxe
* vzdelávací obsah bude spracovaný formou videotutoriálov (screencastov), ktoré budú primárnym vzdelávacím nástrojom
* ku kurzom budú vypracované doplnkové vzdelávacie materiály vo forme zadaní/cvičení, textových materiálov, zdrojových súborov s kódom a pod.
* po úspešnom absolvovaní každého kurzu bude možné získať certifikát o absolvovaní

**Minimálne požiadavky na prostredie webovej aplikácie**

* Požaduje sa, aby súčasťou vzdelávacieho systému bola webová aplikácia, kde budú kurzy prehľadne usporiadané podľa na kategórie(oblasti, témy, prípadne softvér)
* Požaduje sa možnosť vytvorenia užívateľského účtu pre každého účastníka vzdelávania.
* Každý užívateľ musí mať možnosť individuálne sledovať progres a ukončenie kurzu ( napr. označenie lekcie ako otvorenej účastníkom, sledovanie absolvovania jednotlivých kapitol a pod.)

**Minimálne požiadavky na podporu**

Pre všetky kurzy je potrebné zabezpečiť podporu odborného inštruktora pre prípadné riešenie otázok a problémov účastníkov kurzu. Požaduje sa, aby podpora bola poskytnutá minimálne v rozsahu:

* diskusia v rámci kurzu, t.j. textová alebo online diskusia s inštruktorom
* konzultácie s lektorom, pričom termín aj forma možnosti konzultácie je plne v kompetencii lektorov (napr. si lektori kurzov môžu vyhradiť konzultačné hodiny, do ktorých sa účastník môže prihlásiť a konzultácia bude spoločná alebo lektor určí poradie podľa prihlásenia, atď.) a to minimálne počas 36 mesiacov.
* Zároveň je nevyhnutné zabezpečiť aplikačnú a inú technickú podporu pre správne fungovanie a dostupnosť webovej aplikácie a jej obsahu počas stanoveného obdobia.